পুলিশ জানায়, গোপন সংবাদের ভিত্তিতে বেতাগীর কাজিরাবাদ ইউনিয়নের কুমড়াখালী এলাকায় মাদকবিরোধী অভিযান চালায় র‌্যাব-৮ এর পটুয়াখালী ক্যাম্পের সদস্যরা। এসময় র‌্যাবের উপস্থিতি টের পেয়ে ফিরোজ ও তার সহযোগীরা র‌্যাবকে উদ্দেশ্য করে গুলি ছোড়ে। পরে র‌্যাবও আত্মরক্ষার জন্য পাল্টা গুলি চালায়। উভয়পক্ষের গুলিবিনিময়ের একপর্যায়ে পিছু হটলে ঘটনাস্থল তল্লাশি করে ফিরোজের গুলিবিদ্ধ মৃতদেহ উদ্ধার করে র‌্যাব। এসময় ঘটনাস্থল থেকে একটি রিভলবার, রিভলভারের দুই রাউন্ড গুলি, একটি শুটারগান, বন্দুকের তিন রাউন্ড গুলি, ২৫০টি ইয়াবা ও ৯০০ গ্রাম গাঁজা উদ্ধার করেছে র‌্যাব।